Diari Oficial de la Generalitat Valenciana


Sumari del DOGV 3466, del 01-04-1999 (1999/2916)

ACORD de 23 de març de 1999, del Govern Valencià, pel qual s'amplia l'objecte social de l'Institut Valencià d'Habitatge, SA.
----------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2916


Data del document
:   23-03-1999

Organisme emissor
:   Institut Valencià de l'Habitatge, SA

Tipus de document
:   Acord

Descriptors 

:   * Institut Valencià de l'Habitatge, SA
    * societat anònima
    * reglament intern
    * legislació
    * habitatge

ACORD de 23 de març de 1999, del Govern Valencià, pel qual s'amplia l'objecte social de l'Institut Valencià d'Habitatge, SA. [1999/X2916]
  
El Govern Valencià, en la reunió del dia 23 de març de 1999, adoptà l'acord següent:
  
El Govern Valencià, reunit a València el dia 23 de març de 1999, com a junta general extraordinària i universal d'accionistes de l'Institut Valencià d'Habitatge, SA, accepta els següents punts de l'ordre del dia de la reunió:
  
1. Ampliació de l'objecte social de l'Institut Valencià d'Habitatge, SA.
  
2. Modificació de l'article 2 dels estatuts socials, conseqüència de l'ampliació de l'objecte social.
  
3. Facultar el president del Consell d'Administració per a l'execució dels acords adoptats en la present reunió.
  
4. Autoritzar el secretari del Consell d'Administració per a certificar el contingut de l'acta de la present junta general extraordinària i universal d'accionistes i els acords en aquesta presos.
  
Per tractar-se d'una empresa pública de la Generalitat Valenciana i que aquesta és el seu únic soci, es troben presents tots els accionistes de la societat.
  
Després de l'oportuna deliberació i no havent-hi intervencions de les quals se sol·licitara constatació, en qualitat de junta general extraordinària i universal d'accionistes de l'Institut Valencià d'Habitatge, SA, així com a l'efecte de l'article 59.1 de la Llei 3/1986, de 24 d'octubre, de Patrimoni de la Generalitat Valenciana, el Govern Valencià
  
ACORDA
  
1. Quedar assabentat del Decret 45/1999, de 23 de març, del Govern Valencià, pel qual es modifica el Decret 61/1987, d'11 de maig, del Govern Valencià, pel qual s'acorda la constitució de la societat mercantil Institut Valencià de l'Habitatge, SA, i s'addiciona a l'article 3 del referit decret un apartat f), amb el text següent:
  
«f) En especial podrà, després de l'autorització prèvia del Govern Valencià, subscriure convenis a l'empara d'allò que s'ha disposat en l'article 5 de la Llei 3/1996, de 30 de desembre, de Mesures de Gestió i Organització de la Generalitat Valenciana, per a facilitar el finançament i la construcció d'infraestructures públiques de titularitat de la Generalitat Valenciana, de manera especial respecte a la Conselleria de Cultura, Educació i Ciència, per a la construcció de nous centres docents públics per a l'aplicació del sistema educatiu, així com per a l'adequació amb ampliació dels existents a la normativa vigent; i respecte a la Conselleria d'Obres Públiques, Urbanisme i Transports i a altres conselleries de la Generalitat Valenciana, per a l'execució d'obres que es comprenguen en l'objecte social de l'institut».
  
2. Modificar l'article 2 dels estatuts de la societat, en el qual es conté l'objecte de la societat, i addicionar un paràgraf redactat com segueix:
  
«g) En especial podrà, després de l'autorització prèvia del Govern Valencià, subscriure convenis a l'empara d'allò que s'ha disposat en l'article 5 de la Llei 3/1996, de 30 de desembre, de Mesures de Gestió i Organització de la Generalitat Valenciana, per a facilitar el finançament i la construcció d'infraestructures públiques de titularitat de la Generalitat Valenciana, de manera especial respecte a la Conselleria de Cultura, Educació i Ciència, per a la construcció de nous centres docents públics per a l'aplicació del sistema educatiu, així com per a l'adequació amb ampliació dels existents a la normativa vigent; i respecte a la Conselleria d'Obres Públiques, Urbanisme i Transports i a altres conselleries de la Generalitat Valenciana, per a l'execució d'obres que es comprenguen en l'objecte social de l'institut».
  
3. Facultar el president del Consell d'Administració per a l'execució dels acords presos en la present reunió, i atorgar per a això les corresponents escriptures públiques i que es podran realitzar les correccions necessàries fins a aconseguir la inscripció d'aquestes en els registres públics corresponents.
  
4. Autoritzar el secretari del Consell d'Administració per a certificar el contingut de l'acta de la present Junta General Extraordinària i Universal d'Accionistes i els acords en aquesta presos.
  
Acords aquests que es transcriuen literalment.
  
No havent-se debatut més assumptes que els assignats en l'ordre del dia s'aprova la present acta de la Junta Universal de l'Institut Valencià d'Habitatge, SA.
  
El present acord serà publicat en el Diari Oficial de la Generalitat Valenciana.
  
València, 23 de març de 1999
  
El conseller secretari del Govern Valencià,